《沁园春 送沈方邺归宣城，兼示蒋大鸿》
清代·陈世祥

句宛溪声，敬亭山色，近复佳么。记秋深枫槲，芒鞋遍踏，春先梅柳，藤杖频过。

怀谢空存，玉笙重到，此日人间感慨多。还堪笑，是君来邗上，一样蹉跎。

繁华久已消磨。只些小红桥寄咏歌。赖群公高唱，特开风景，妖姬小曲，为点烟波。

语笑方酣，离情又起，短鬓看来黑几何。君行矣，向蒋生传语，早整归舸。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。